ai4bharat/Pralekha huggingface dataset:
بجلی کی وزارت
بڑی/درمیانی اسکیموں سے پن بجلی کی گنجائش تقریباً 133.4گیگاواٹ ہے: بجلی اور نئی اور قابل تجدید توانائی کے مرکزی وزیر جناب آر کے سنگھ
نئی اور قابل تجدید توانائی اوربجلی کے مرکزی وزیر جناب آر کے سنگھ نے آج لوک سبھا میں ایک تحریری جواب میں یہ اطلاع فراہم کی ہے کہ حکومت نے 2013 میں سنٹرل الیکٹرسٹی اتھارٹی  کے تحت ایک کمیٹی تشکیل دی تھی جس میں سینٹرل واٹر کمیشن یعنی مرکزی آبی کمیشن  ، جیولوجیکل سروے آف انڈیا یعنی بھارت کے ارضیاتی سروے ، سروے آف انڈیا ، نیشنل ریموٹ سینسنگ ایجنسی  ، ماحولیات، جنگلات اور موسمیاتی تبدیلی کی وزارت  کے ارکان شامل ہیں ۔یہ کمیٹی ملک میں پن بجلی صلاحیت کی طاس کے لحاظ سے دوبارہ تشخیص کے حوالے سے شرائط  کو حتمی شکل دینے کے لیے قائم کی گئی تھی۔ از سر نوتشخیص کا مطالعہ سی ای اے نے23-2017 کی مدت کے دوران کیا تھا۔اس مطالعہ کے مطابق، بڑی/درمیانی اسکیموں  سے پن بجلی کی صلاحیت کا اندازہ تقریباً 133.4 گیگاواٹ ہے۔ ریاست کے لحاظ سے تفصیلات ضمیمہ میں منسلک ہیں۔
ہائیڈرو پروجیکٹس ، خاص طور پر پہاڑی علاقوں میں واقع ہیں، جہاں سیلاب جیسی قدرتی آفات کے واقعات بعض اوقات عارضی ڈھانچے جیسے کوفر ڈیم، حفاظتی دیوار وغیرہ کو نقصان پہنچاتے ہیں اور اس وجہ سے پروجیکٹ / پروجیکٹوں میں تاخیر ہوتی ہے۔ اس کے علاوہ، سیلاب کی وجہ سے، سڑکوں / پلوں کو نقصان پہنچ سکتا ہے، جس سے پرجیکٹ کی جگہوں پرساز وسامان کی فراہمی میں مزید تاخیر ہوتی ہے اور اس کے کام کا طے شدہ پروگرام متاثر ہوتا ہے۔
ضمیمہ
|
|
بڑے پن بجلی گھروں کی ریاست کے لحاظ سے گنجائش
|
|

|
|
خطہ / ریاست
|
|
طے شدہ گنجائش 

|
|
شمالی
|
|
|
|
جموں و کشمیر
|
|
12265
|
|
لداخ
|
|
707
|
|
ہماچل پردیش
|
|
18305
|
|
پنجاب
|
|
1301
|
|
ہریانہ
|
|
0
|
|
راجستھان
|
|
411
|
|
اتراکھنڈ
|
|
13481
|
|
اتر پردیش
|
|
502
|
|
ذیلی میزان 
|
|
46971
|
|
مغربی
|
|
|
|
مدھیہ پردیش
|
|
2819
|
|
چھتیس گڑھ
|
|
1311
|
|
گجرات
|
|
550
|
|
مہاراشٹر
|
|
3144
|
|
گوا
|
|
0
|
|
ذیلی میزان 
|
|
7824
|
|
جنوبی
|
|
|
|
آندھرا پردیش
|
|
2596
|
|
تلنگانہ
|
|
1302
|
|
کرناٹک
|
|
4414
|
|
کیرالہ
|
|
2473
|
|
تمل ناڈو
|
|
1785
|
|
ذیلی میزان 
|
|
12570
|
|
مشرقی
|
|
|
|
جھارکھنڈ
|
|
300
|
|
بہار
|
|
130
|
|
اوڈیشہ
|
|
2825
|
|
مغربی بنگال
|
|
809
|
|
سکم
|
|
6051
|
|
ذیلی میزان 
|
|
10115
|
|
شمال مشرقی
|
|
|
|
میگھالیہ
|
|
2026
|
|
تریپورہ
|
|
0
|
|
منی پور
|
|
615
|
|
آسام
|
|
643
|
|
ناگالینڈ
|
|
325
|
|
اروناچل پردیش
|
|
50394
|
|
میزورم
|
|
1927
|
|
ذیلی میزان 
|
|
55930
|
|
کل ہند
|
|
133410
کابینہ
مرکزی کابینہ نے میتی کے تحت کامن سروسیز مراکز کو پی ایم ۔ ایس وائی ایم کے لئےا ندراج کرنے والی روزگار ایجنسی کو شامل کئے جانے کی منظوری دی
نئی دہلی’یکم مارچ : وزیراعظم ، جناب نریندرمودی کی صدارت میں مرکزی کابینہ نے میتی کے تحت عمومی خدمات مراکز  کو اندراج کرنے والی ایجنسی کے طورپرتسلیم کئے جانے اور دیگروزارتوں /محکموں /فلاحی بورڈوں ، مرکزی اورریاستی حکومتوں کی دیگرایجنسیوں کے طورپرسبسکرائبروں کے شیئرکے طورپربڑی رقومات جمع کرنے کی اجازت دے دی ہے ۔
فوائد ۔
مذکورہ اجازت کے نتیجے میں غیر منظم شعبے کے کارکنان 60برس کی عمر کو پہنچنے پر ماہانہ طورپرتین ہزارروپے کی پنشن کا سماجی تحفظ حاصل کرسکیں ۔
وزیراعظم کا دفتر
رام نومی کے موقع پر عوام کو وزیراعظم کی مبارکباد
نئی دہلی، 2 اپریل 2020، وزیراعظم جناب نریندر مودی نے رام نومی کے مبارکبا موقع پر عوام کو مبارکباد پیش کی ہے۔
وزیراعظم نے کہا ‘‘رام نومی کے مبارک موقع پر تمام ہم وطنو کو دلی نیک خواہشات، جے شری رام ’’
۔۔۔۔۔۔۔۔۔۔۔
م ن۔ا گ۔ن ا۔
(
وزارات ثقافت
مرکزی وزیرجناب انوراگ ٹھاکر نے مادھوپور گھیڈ میلے میں شرکت کی
موجودہ اور آنے والی نسلوں کو اپنی ثقافتی جڑوں سے مضبوطی سے منسلک رہنا چاہیے
وزیراعظم نریندرمودی کی قیادت میں شمال مشرق میں غیرمعمولی ترقی ہوئی ہے : جناب ٹھاکر
مرکزی وزیراطلاعات ونشریات جناب انوراگ ٹھا کرنے آج گجرات میں چارروزہ ‘مادھوپور گھیڈ میلہ ’ کی تیسرے روز کی تقریب میں شرکت کی۔اس تقریب کے موقع پر منی پورکے وزیراعلیٰ جناب این برین سنگھ اورگجرات حکومت کے وزراء نے بھی شرکت کی ۔
اس موقع پرموجودحاضرین سے خطاب کرتے ہوئے وزیرموصوف نے کہاکہ مادھوپورگھیڈ میلہ بھارت کے عوام کو آپس میں جوڑنے والی سب سے بڑی علامت ہے اوریہ میلہ ملک کے انتہائی مشرقی اور مغربی حصوں کو آپس میں قریب لاتاہے ۔ شمال مشرقی ریاستوں میں کئے جارہے ترقیاتی کاموں کا ذکرکرتے ہوئے جناب ٹھاکرنے کہاکہ صرف موجودہ حکومت کے تحت مشرق کی جانب دیکھنے والی پالیسی اب مشرق کے لئے کام کرنے والی پالیسی بن گئی ہے اوربھارت کی شمال مشرقی ریاستوں نے اس کے بعد سے بنیادی ڈھانچہ اورسہولتوں میں غیرمعمولی ترقی کی ہے ۔
جناب ٹھاکرنے کہا کہ وزیراعظم نریندرمودی کی قیادت والی حکومت نے بھارت کے گمشدہ ثقافتی ورثے کے احیاء کے لئے سرگرمی سے کام کیاہے اورایسا وزیراعظم کی قیادت میں ہواہے کہ ایک طرف تو کیدارناتھ جی مندرمیں تزئین نو کا زبردست کام ہواہے تودوسری جانب سوم ناتھ مندرنے بھی ترقی کی نئی اونچائیو ں کو چھواہے ۔ وزیرموصوف نے کاشی وشواناتھ راہداری ، رام مندر کی تعمیر اور چاردھام کی تزئین نو کے سلسلے میں مرکزی حکومت کے کاموں کی مدح سرائی کی ۔
وزیرموصوف نے کہاکہ حالانکہ بھارت نے 1947میں سیاسی آزادی حاصل کی تھی ، لیکن ثقافتی آزادی حاصل نہیں کی جاسکی تھی اوریہ صرف 2014میں ہواہے کہ ثقافتی قوم پرستی ، سیاسی گفتگو کاایک اہم حصہ بن سکی ہے ۔ وزیرموصوف نے موجودہ اورآنے والی نسلوں کو تلقین کی کہ وہ اپنی ثقافتی جڑوں کے ساتھ منسلک ہوجائیں ۔ انھوں نے کہاکہ یہ ہماری ذمہ داری ہے کہ ہماری ثقافتی ورثہ کی داستانو ں کی عوام میں تشہیر کی جائے ۔
وزیرموصوف نے ابوظہبی کے اپنے حالیہ دورے کا ذکرکیا اور کہاکہ ایسا وزیراعظم کی قیادت میں خوشگوار تعلقات کی وجہ سے ہواہے کہ خلیج کے اس ملک میں سوامی نارائن کا ایک عظیم مندر تعمیر ہوجائے گا۔
جناب انوراگ ٹھاکر نے وعدہ کیا کہ اطلاعات ونشریات کی وزارت ، اپنے میڈیا یونٹوں کے ساتھ مل کر اس میلے کو فروغ دے گی اور اس شان وشوکت میں اضافہ کرے گی ۔
مادھو پورگھیڈ میلہ 10اپریل سے 13اپریل 2022تک منعقد ہورہاہے ۔ صدرجمہوریہ ہند نے اس میلے کا افتتاح کیاتھا اورگجرات سرکار، ثقافت کی وزارت اورشمال مشرقی خطے کی ترقی کی وزارت کے ساتھ شراکت داری میں اس میلے کا اہتمام کررہی ہے ۔
اسٹیل کی وزارت
اسٹیل صنعت میں ’کاروبار کرنا سہل بنانا‘
نئی دہلی، 28 جولائی 2021: اسٹیل ایک غیر ضابطہ بند شعبہ ہے اور اس میں وزارت کا کر دار اسٹیل کی صنعت کے لئے سہولتیں بہم پہنچانا ہے۔ اسٹیل کی صنعت میں ’کاروبار کرنا آسان بنانے‘ کو یقینی بنانے کے لئے مختلف اقدامات کیے گئے ہیں جن میں سے کچھ مندرجہ ذیل ہیں:
- گھریلو سطح پر تیارشدہ لوہا اور اسٹیل مصنوعات  کو ترجیح دینے کے لئے پالیسی 08 مئی 2017 کو نوٹیفائی کی گئی اور اس کے بعد 29 مئی 2019 اور 31 دسمبر 2020 کو اس پر نظرثانی کی گئی۔
- ملک میں اسپیشلٹی اسٹیل کی پیداواریت کو تقویت بہم پہنچانے کے لئے پیداواریت سے مربوط ترغیباتی  اسکیم کے تحت ’اسپیشلٹی اسٹیل‘ کی شمولیت
- اسٹیل اسکریپ ری سائیکلنگ پالیسی 2019 کا مقصد 6 آر اصولوں ، ریڈیوس یعنی تخفیف، ری یوز یعنی ازسر نو استعمال، ری سائیکل یعنی دوبارہ استعمال کے قابل بنانا، ری کور یعنی بحالی، ری ڈیزائن یعنی از سر نو ڈیزائن کرنا اور ری مینوفیکچرنگ یعنی دوبارہ پیدا کرنا، کو فروغ دینے کے ساتھ بھارت میں منظم اور سائنٹفک میٹل اسکریپنگ مراکز کے توسط سے فیرس اسکریپس کی پروسیسنگ اور ری سائیکلنگ کو بڑھاوا دینے کے لئے بہتر ماحولیات کا حامل مینجمنٹ سسٹم قائم کرنا ہے۔
- اسٹیل کی درآمدات کے سلسلے میں پیشگی طور پر رجسٹریشن کے لئے ایک آن لائن پلیٹ فارم، اسٹیل امپورٹ مانٹرنگ سسٹم  کو 05 ستمبر 2019 کو نوٹیفائی کیا گیا، جس کے تحت درآمدکاروں کو درآمد کی جانے والی اشیاء کے بارے میں پیشگی طور پر معلومات فراہم کرانے اور گھریلو مینوفیکچرنگ کی منصوبہ بندی کے لئے صنعت کو مدد فراہم کرانے کی ضرورت ہے۔
- اپنے مسائل متعلقہ وزارت/مرکزی حکومت کے محکموں اور ریاستی حکومتوں کے ذریعہ حل کرانے کے لئے ان مسائل کی شناخت کے لئے صنعتی ایسو سی ایشنز اور گھریلو اسٹیل صنعت کے قائدین سمیت مختلف حصہ داروں سے بات چیت۔
- ملک میں اسٹیل کے مطالبات میں مجموعی طور پر اضافہ کے لئے وزارت/ ریلوے کے محکمے، دفاع پیٹرولیم اور قدرتی گیس، ہاؤسنگ، شہری ہوابازی، سڑک نقل و حمل اور شاہراہیں، زرعی اور دیہی ترقیاتی شعبے وغیرہ سمیت متعلقہ حصہ داروں کے ساتھ بات چیت۔
- اسٹیل کے شعبے میں سرمایہ کاری راغب کرنے اور سہولت فراہم کرانے کے لئے اسٹیل کی وزارت میں پروجیکٹ ڈیولپمنٹ سیل کا قیام۔
یہ معلومات فولاد کے مرکزی وزیر جناب رام چندر پرساد سنگھ کے ذریعہ آج راجیہ سبھا میں ایک تحریری جواب کے تحت دی گئی۔
وزارت دفاع
بحریہ کے سربراہ ایڈمرل آر ہری کمار کا جاپان دورہ
بحریہ کے سربراہ  ایڈمرل آر ہری کمار نے 05 سے 09 نومبر 22 تک جاپان کا سرکاری دورہ کیا۔
دورے کے دوران سی این ایس نے 06 نومبر 22 کو اپنے قیام کی 70 ویں سالگرہ کی یاد میں یوکو سوکا کے قریب جاپان میری ٹائم سیلف ڈیفنس فورس  کے ذریعہ پیش کئے گئے انٹرنیشنل فلیٹ ریویو  کا مشاہدہ کیاجاپان کے وزیر اعظم جناب فومیو کشیدا کو جے ایم ایس ڈی ایف کے جہاز ایزومو پر فلیٹ ریویو کے لیے سوار کیا گیا، ان کے ساتھ شرکت کرنے والی بحری افواج کے وفود کے معزز سربراہان بھی تھے۔ ہندوستانی بحریہ کے جہاز شیوالک اور کامورٹا نے آئی ایف آر میں ہندوستانی بحریہ کی نمائندگی کی۔ریئر ایڈمرل سنجے بھلا، فلیگ آفیسر کمانڈنگ، ایسٹرن فلیٹ، فلیٹ ریویو کے دوران آئی این ایس شیوالک پر سوار ہوئے۔ آئی ایف آر میں ہندوستانی بحریہ کے دو دیسی ساختہ بحری جہازوں کی شرکت نے بین الاقوامی اجتماع اور شرکت کرنے والی بحری افواج کے سامنے ہندوستانی شپ یارڈز کی جہاز سازی کی مہارت کی سب اچھی نمائش کی۔
آئی ایف آر کے بعد، جاپان نے ڈبلیو پی این ایس کے موجودہ صدر کے طور پر، 07-08 نومبر 2022 کو یوکوہاما میں 18ویں ویسٹرن پیسیفک نیول سمپوزیم  کی میزبانی کی۔ ہندوستانی بحریہ ڈبلیو پی این ایس میں بطور مشاہد 1998 سے شرکت کر رہی ہے۔ ڈبلیو پی این ایس، ایڈ مرل آر ہری کمار نے اصولوں پر مبنی نظام کی فوقیت پر زور دیا اور ہند بحرالکاہل خطے میں سمندری سلامتی کے لیے ’اجتماعی ذمہ داری‘ کے خیال کو فروغ دینے کے واسطے ہندوستانی بحریہ اور انڈین اوشین نیول سمپوزیم  کے عزم کا اظہار کیا۔
اس سال ایکسرسائز مالابار کے ایڈیشن کی میزبانی بھی جاپان کر رہا ہے۔ 1992 میں شروع کی گئی، ایکسرسائز مالا بار کی اس سال 30 ویں سالگرہ ہے۔
اس خاص موقع پر، ایکسر سائز مالابار میں شریک بحری افواج کے سربراہوں نے اس مشق کے ذریعے اب تک حاصل کی گئی پیشرفت اور ایسے شعبوں کا جائزہ لینے کے لیے مشترکہ مشاورت کی جن پر مستقبل کے اعادہ کے دوران توجہ مرکوز کی جا سکتی ہے، جس کا مقصد حصہ لینے والی بحری افواج کے درمیان باہمی تعاون کو مزید بڑھانا ہے۔
سی این ایس نے شرکت کرنے والے ہندوستانی بحری جہازوں شیوالک اور کامورٹا کے عملے کے ساتھ بات چیت کی اور اس کثیرالجہتی مشق کے پیمانے اور پیچیدگی پر اطمینان کا اظہار کیا۔ ہندوستانی بحریہ کے ایک پی 8 آئی میری ٹائم پیٹرول ایئر کرافٹ کو بھی مشق مالابار-2022 میں حصہ لینے کے لیے الگ سے جاپان میں تعینات کیا گیا ہے۔ ایکسر سائز مالابار کے اس ایڈیشن کا سمندری مرحلہ 15 نومبر 2022 تک جاری رہے گا۔
جاپان میں سی این ایس کی مصروفیات کثیرالجہتی رہیں انہوں نے ایسے دوست بیرورنی ممالک وفود کے سربراہان کے ساتھ بامعنی دو طرفہ ملاقاتیں بھی کیں جو آئی ایف آر اور ڈبلیو پی این ایس کے لیے موجود تھے۔ ان میٹنگوں کے دوران علیحدہ علیحدہ ممالک کے ساتھ جاری دفاعی تعاون کی معاہدوں کی پیشرفت اور میری ٹائم ڈومین میں تعمیری تعلقات کو بڑھانے کے مواقع پر تبادلہ خیال کیا گیا۔
ایڈ مرل آر ہری کمار نے ان زیادہ شدت والی کثیر جہتی میری ٹائم مشقوں کے انتہائی پیشہ ورانہ اور کامیاب اہتمام کے لیے جے ایم ایس ڈی ایف کے چیف آف اسٹاف ایڈمرل ساکئی ریو کی خصوصی ستائش کی ۔
سی این ایس کے جاپان کے دورے نے ہند-بحرالکاہل میں کثیرالجہتی میری ٹائم سیکورٹی تعمیرات کے لیے ہندوستان کی مسلسل حمایت کا اظہار کیا اور جاپان کے ساتھ اعلیٰ سطح کے دو طرفہ دفاعی تعلقات کو مزید مستحکم کیا۔
۔۔۔۔۔۔۔۔۔۔۔
ش ح۔ا گ۔ن ا۔
U-12395
(Visitor Counter : 83
سماجی انصاف اور تفویض اختیارات کی وزارت
ایس سی، ایس ٹی اور او بی سی طلباء کو مفت کوچنگ
’سینٹرل سیکٹر اسکیم آف فری کوچنگ اسکیم  فار ایس سی اینڈ او بی سی اسٹوڈنٹس‘ کو معاشی طور پر پسماندہ درج فہرست ذاتوں اور او بی سی طلبہ کو مالی مدد فراہم کرنے کے لیے نافذ کیا جا رہا ہے، تاکہ وہ مسابقتی امتحانات کے لیے کوچنگ حاصل کرسکیں۔ شیڈولڈ ٹرائب  طلباء کے لیے اس جیسی کوئی مخصوص اسکیم نہیں ہے۔
مفت کوچنگ اسکیم کے تحت، طلباء کا انتخاب مرکزی طور پر میرٹ کی بنیاد پر کیا جاتا ہے اور محکمہ کی طرف سے براہ راست فوائد کی منتقلی  کے ذریعے مستفید طلباء کو فنڈز جاری کیے جاتے ہیں۔ منتخب طلباء کو ہندوستان میں کسی بھی مقام پر اپنی پسند کا کوئی بھی کوچنگ سینٹر منتخب کرنے کی آزادی ہے۔ فی الحال، مدھیہ پردیش سمیت کسی بھی جگہ پر اس اسکیم کے تحت کوئی ادارہ پینل میں شامل نہیں ہے۔
چونکہ یہ ایک مرکزی سیکٹر کی اسکیم ہے جو براہ راست محکمے کے ذریعے نافذ کی جاتی ہے، اس لیے اس اسکیم کے تحت ریاست کے اعتبار سے فنڈز مختص کرنے کا کوئی بندوبست نہیں ہے۔
یہ معلومات سماجی انصاف اور تفویض اختیارات کے وزیر مملکت جناب اے نارائن سوامی نے آج راجیہ سبھا میں ایک تحریری جواب میں دی۔
وزیراعظم کا دفتر
وزیراعظم نریندر مودی نے کرگل وجے دیوس پر فوجیوں کو خراج عقیدت پیش کیا
وزیراعظم جناب نریندر مودی نے کرگل وجے دیوس کے موقع پر ملک کا دفاع کرتے ہوئے کرگل میں بہادری اور عظیم قربانی کے لئے سبھی بہادر اورجانباز فوجیوں کو خراج عقیدت پیش کیا ہے۔
ایک ٹویٹ میں وزیراعظم نے کہا کہ :
’’کرگل وجے دیوس ماں بھارتی کی آن بان اور شان کی علامت ہے ، اس موقع پر مادروطن کی حفاظت میں مصروف سبھی ملک کے بہادر سپوتوں کو میرا شت شت نمن، جے ہند‘‘۔
صحت اور خاندانی بہبود کی وزارت
کووڈ-19:غلط فہمی بنام حقیقت
صحت و خاندانی بہبود کی وزارت نے تمام کووڈ-19سے متاثرہ مریضوں کے لئے ٹی بی کی جانچ اور شناخت کئے گئے تمام ٹی بی مریضوں کے لئے کووڈ -19جانچ کی سفارش کی
صحت و خاندانی بہبود کی وزارت نے ٹی بی-کووڈ اور ٹی بی –آئی ایل آئی؍ایس اے آر آئی کی دو رُخی جانچ کی ضرورت کو دوہرانے کے لئے متعدد صلاح اور رہنما اصول جاری کئے ہیں
ٹی بی کے معاملوں میں اضافے کو کووڈ -19 سے جوڑنے کے لئے شواہد کی کمی ہے
حال ہی میں بعض میڈیا میں ایسی خبریں آئی ہیں کہ کووڈ-19 سے متاثرہ مریضوں میں ٹی بی کے معاملوں میں اچانک اضافہ دیکھا گیا ہے۔ہر روز تقریباً ایک درجن ایسے ہی معاملے سامنے آنے سے معالج فکر مند ہیں۔
یہ واضح کیا جاتا ہے کہ صحت و خاندانی بہبود کی وزارت نے تمام کووڈ-19سے متاثرہ مریضوں کے لئے ٹی بی کی جانچ اور شناخت کئے گئے ٹی بی مریضوں کے لئے کووڈ-19 جانچ کی سفارش کی ہے۔وہیں ریاستوں ؍مرکز کے زیر انتظام ریاستوں سے کہا گیا ہے کہ وہ اگست 2021ء تک بہتر نگرانی اور ٹی بی و کووڈ-19 کے معاملوں کا پتہ لگانے کی کوششوں میں یکسانیت لائیں۔
اس کے علاوہ وزارت نے ٹی بی-کووڈ اور ٹی بی –آئی ایل آئی؍ایس اے آر آئی کی دو رخی جانچ کو دوہرانے کے لئے متعدد صلاح اور رہنما اصول بھی جاری کئے ہیں۔ریاستیں ؍مرکز کے زیر انتظام ریاستیں انہیں لاگو کررہی ہیں۔
کووڈ-19 سے متعلق رکاوٹوں کے اثرات کے سبب 2020ء میں ٹی بی کے معاملوں کے سامنے آنے میں تقریباً 25 فیصد کی کمی دیکھی گئی تھی، لیکن تمام ریاستی اوپی ڈی میں گہری جانچ کے ساتھ ساتھ لوگوں میں سرگرم معاملے کی تلاشی مہم کے توسط سے اس اثر کو کم کرنے کےلئے خصوصی کوشش کررہی ہیں۔
اس کے علاوہ موجودہ وقت میں یہ بتانے کے لئے وافر ثبوت نہیں ہیں کہ کووڈ -19 کی وجہ سے ٹی بی کے معاملوں میں اضافہ ہوا ہے یا اس طرح کے معاملوں کی تلاش میں اضافہ ہوا ہے۔
ٹی بی اور کووڈ-19 کے دوہرے اثرات کو اس حقیقت کے ذریعے اور زیادہ سامنے لایا جاسکتا ہے کہ دونوں بیماریوں کو انفیکشن مرض کی شکل میں جانا جاتا ہے اور یہ خاص طورسے پھیپھڑوں پر حملہ کرتی ہیں اور یہ کھانسی ، بخار و سانس لینے میں مشکل جیسی عام علامتیں پیدا کرتی ہیں۔ حالانکہ ٹی بی سے متاثر ہونے کی مدت طویل ہوتی ہے اور اس بیماری کی شروعات کی رفتار سست ہوتی ہے۔
اس کے علاوہ ٹی بی کے جرثومے غیر سرگرم حالت میں انسانی جسم میں موجود ہوسکتے ہیں اور کسی بھی وجہ سے انسان کی قوت مدافعت کمزور ہونے پر اس کے جرثوموں میں کئی گنا اضافہ ہونے کی صلاحیت ہوتی ہے۔عام طور سے یہ چیزیں کووڈ کے بعد کے پس منظر میں لاگو ہوتی ہیں،جب وائر س کی وجہ سے یا علاج خاص طورسے اسٹیرائیڈ جیسی قوت مدافعت کم کرنے والی دوا کی وجہ سے کسی شخص کی قوت مدافعت کم ہو سکتی ہے۔
سارس –سی او وی-2انفیکشن ایک شخص کو سرگرم ٹی بی بیماری پیدا کرنے کے لئے زیادہ حساس بنا سکتا ہے، کیونکہ ٹی بی بلیک فنگس کی طرح ایک موقع پر ست انفیکشن ہے۔
امور داخلہ کی وزارت
امور داخلہ اور امداد باہمی کے مرکزی وزیر جناب امت شاہ پیر کو نئی دہلی میں ’منشیات کی اسمگلنگ اور قومی سلامتی‘ پر علاقائی کانفرنس کی صدارت کریں گے
کانفرنس کے دوران مرکزی وزیر داخلہ کی قیادت میں این سی بی کے ذریعے تمام ریاستوں کے اے این ٹی ایف کے ساتھ تال میل سے ملک کے مختلف حصوں میں 1 لاکھ 44 ہزار کلوگرام سے زیادہ نشہ آور اشیاء کو ختم کیا جائے گا
وزیر اعظم جناب نریندر مودی کی قیادت میں حکومت نے نشہ سے پاک ہندوستان بنانے کے لیے نشیلی دواؤں کے خلاف زیرو ٹالیرنس کی پالیسی اپنائی ہے
یکم جون 2022 سے 15 جولائی 2023 تک این سی بی کی سبھی علاقائی اکائیوں اور ریاستوں کے اے این ٹی ایف نے مل کر تقریباً 9580 کروڑ روپے مالیت کی تقریباً 876554 کلوگرام ضبط نشہ آور اشیاء کو ختم کرنے میں کامیابی حاصل کی ہے، جو ہدف سے 11 گنا سے بھی زیادہ ہے
پیر، 17 جولائی کو ان اشیاء کو ختم کرنے کے پروگرام کے ساتھ ہی ایک سال میں برباد کی گئی نشہ آور اشیاء کی مقدار تقریباً 10 لاکھ کلوگرام ہو جائے گی جس کی قیمت تقریباً 12 ہزار کروڑ روپے ہے
وزیر اعظم جناب نریندر مودی جی کے نشہ سے پاک ہندوستان کے خواب کو پورا کرنے کے لیے یہ مہم اسی جوش و جذبے کے ساتھ آگے بھی سرگرمی کے ساتھ جاری رہے گی
امور داخلہ اور امداد باہمی کے مرکزی وزیر جناب امت شاہ پیر کو نئی دہلی میں ’منشیات کی اسمگلنگ اور قومی سلامتی‘ پر علاقائی کانفرنس کی صدارت کریں گے۔ کانفرنس کے دوران جناب امت شاہ کی قیادت میں نارکوٹکس کنٹرول بیورو  کے ذریعے سبھی ریاستوں کے اینٹی نارکوٹکس ٹاسک فورس  کے ساتھ تال میل سے ملک کے مختلف حصوں میں تقریباً 2416 کروڑ روپے مالیت کی 1 لاکھ 44 ہزار کلوگرام سے زیادہ نشہ آور اشیاء کو ختم کیا جائے گا۔ ختم کی جانے والی نشہ آور اشیاء میں این سی بی کی حیدر آباد اکائی کے ذریعے 6590 کلوگرام، اندور کے ذریعے 822 کلوگرام اور جموں کے ذریعے 356 کلوگرام نشہ آور اشیاء برباد کی جائیں گی۔ اس کے ساتھ ہی مختلف ریاستوں کی قانون نافذ کرنے والی ایجنسیوں کے ذریعے آسام میں 1486 کلوگرام، چنڈی گڑھ میں 229 کلوگرام، گوا میں 25 کلوگرام، گجرات میں 4277 کلوگرام، ہریانہ میں 2458 کلوگرام، جموں و کشمیر میں 4069 کلوگرام، مدھیہ پردیش میں 103884 کلوگرام، مہاراشٹر میں 159 کلوگرا، تریپورہ میں 1803 کلوگرام اور اتر پردیش میں 4049 کلوگرام سمیت کل 144122 کلوگرام نشہ آور اشیاء کو ختم کیا جائے گا۔
وزیر اعظم جناب نریندر مودی کی قیادت میں حکومت نے نشہ سے پاک ہندوستان بنانے کے لیے منشیات کے خلاف زیرو ٹالیرنس کی پالیسی اپنائی ہے۔ یکم جون 2022 سے 15 جولائی 2023 تک این سی بی کی سبھی علاقائی اکائیوں اور ریاستوں کے اے این ٹی ایف نے مل کر تقریباً 876554 کلوگرام ضبوط نشہ آور اشیاء کو تباہ کرنے میں کامیابی حاصل کی ہے، جو ہدف سے 11 گنا سے بھی زیادہ ہے۔ برباد کی گئی نشہ آور اشیاء کی قیمت تقریباً 9580 کروڑ روپے ہے۔
پیر، 17 جولائی کو ان اشیاء کو ختم کرنے والے پروگرام کے ساتھ ہی ایک سال میں برباد کی گئی نشہ آور اشیاء کی مقدار تقریباً 10 لاکھ کلوگرام ہو جائے گی جس کی قیمت تقریباً 12 ہزار کروڑ روپے ہے۔ وزیر اعظم جناب نریندر مودی جی کے نشہ سے پاک ہندوستان کے خواب کو پورا کرنے کے لیے ان اشیاء کو ختم کرنے کی یہ خاص مہم اسی جوش و جذبے کے ساتھ آئندہ بھی پوری سرگرمی سے جاری رہے گی۔
اقلیتی امور کی وزارتت
سری کرتارپور لنگھا سنگھرش کمیٹی، سری امرتسر پنجاب، پنجاب کے ایک وفد نے سری کرتارپور راہداری کو پھر سے کھولے جانے کا بڑا فیصلے لینے کے لئے وزیراعظم نریندر مودی اور وزیرداخلہ امت شاہ کے تئیں تشکرکااظہا کیا ہے
سری کرتارپور لنگھا سنگھرش کمیٹی، سری امرتسر، پنجاب کے ایک وفد نے آج نئی دہلی میں اقلیتوں سے متعلق قومی کمیشن کے چیئرمین جناب اقبال سنگھ لال پورہ سے ملاقات کی اور وزیراعظم نریندرمودی اور وزیرداخلہ امت شاہ کو سری کرتار پور راہداری کو پھر سے کھولنے کا ایک بڑا فیصلہ لینے کے لئے ان کا شکریہ ادا کرتے ہوئے انہیں ایک میمورنڈم سونپا۔
مذکورہ وفد نے اپنے میمورنڈم میں اس بات کا تذکرہ کیا کہ گرودوارہ سری دربارصاحب کرتار پور  سکھ پنتھ میں ایک کلیدی اہمیت رکھتا ہے۔ سکھ مذہب کے بانی گروناک دیوجی نے اپنی زندگی کے آخری 18 سال کرتار پور میں مذہب کی تشہیر کرتے ہوئے گزارے تھے۔ ملک کی تقسیم کے بعد سکھ پنتھ اورنانک نام لیوا سنگتوں نے شری گرونانک دیوجی کی سمادھی کے دیدارکی خواہش کااظہار کیا۔ کرتار پور کوریڈور کو دوسال پہلے بھارت سرکار کی پہل پر سنگت کے ذریعہ 70 سال سے کی جارہی پرارتھنا اور مذہبی خیالات کو ذہن میں رکھتے ہوئے پھر سے کھول دیا گیا تھا۔ بھارت کے وزیراعظم جناب نریندر مودی نے 9 نومبر 2019 کو اس کا افتتاح کیا تھا۔ بد قسمتی سے کووڈ -19 وبا کی وجہ سے اسے 16 مارچ 2020 کو بند کردیا گیا تھا، تب سے سکھ سنگت اس کرتار پور راہداری کو پھر سے کھولے جانے کی درخواست کرتے آرہے تھے۔
وفد نے گرونانک جی کے یوم پیدائش کے موقع پر کرتار پور راہداری کو پھر سے کھولنے کے لئے بھارتی حکومت کے تئیں تشکر کااظہار کیا ہے۔ حکومت کے اس فیصلہ سے 19 نومبر 2021 کو شری گرونانک دیوجی کے یوم پیدائش کے موقع پر سنگت میں بہت ہی جوش و خروش بھی پیدا ہوگا۔ انہوں نے اس امید کابھی اظہار کیا کہ اس راہداری کے بلارکاوٹ اورمناسب بندوبست کا سلسلہ جاری رہے گا اور حکومت کے ذریعہ سری کرتارپور صاحب جانے والے عقیدت مندوں کی زیادہ سے زیادہ تعداد کے لئے مناسب بندوبست کئے جائیں گے۔
وزارت خزانہ
وزیرخزانہ نے ،صنعت ،خدمات اورتجارتی گروپوں کے نمائندوں کے ساتھ بجٹ سے پہلے کا صلاح ومشورہ کیا
نئیدہلی 17دسمبر۔خزانے اور کارپوریٹ امور کی مرکزی وزیر محترمہ نرملا سیتا رمن نے آج یہاں صنعت ،تجارت اور خدمات کے شعبوں سے تعلق رکھنے والے ساجھیدار گروپوں کے ساتھ آنے والے بجٹ 21-2020 سے پہلے کا تیسرا صلاح ومشورہ کیا۔
اس میٹنگ میں جن موضوعات پر بات چیت ہوئی ، ان میں پرائیویٹ سرمایہ کاری کو متاثر کرنے والا ماحول ، بڑھتے ہوئے تحفظاتی رجحانات کے درمیان برآمدات کے فروغ کے امکانات ، صنعتی پیداوار ، لوجسٹکس ، میڈیا اور تفریحی خدمات اور اطلاعاتی ٹکنالوجی نیز اطلاعاتی ٹکنالوجی سے متعلق خدمات کے موضوعات شامل تھے۔
وزیر خزانہ کے علاوہ جن لوگوں نے اس میٹنگ میں شرکت کی ، ان میں خزانے اورکارپوریٹ امور کے وزیر مملکت جناب انوراک ٹھاکر ، خزانے کے سکریٹری جناب راجیو کمار ، اقتصادی امور کے محکمے کے سکریٹری جناب اتانو چکرورتی ، مالیہ کے محکمے کے سکریٹری جناب اجے بھوشن پانڈے ،وزارت ثقافت کے سکریٹری جناب یوگیندر ترپاٹھی ،صنعت اورداخلی تجارت کے فروغ کے محکمے  کے سکریٹری جناب گروپرساد مہاپاتر ، کامرس کے محکمے کے سکریٹری جناب انوپ ودھنوان ، چیئر مین سی بی ڈی ٹی جناب پرمود چند ر مودی ، سی بی آئی سی کے چئیرمین جناب پی کے داس ، سی ای ای کے ڈاکٹر کے وی سبرامنین اور وزارت خزانہ کے دیگر سینئیر افسران شامل ہیں۔
بھارتی معیشت کو فروغ دینے کی خاطر صنعت ، خدمات اور تجارت کے سیکٹروں کے نمائندوں نے مختلف تجویزیں پیش کیں ۔ ان تجویزوں کا تعلق کاروبار میں آسانی کرنے ، ضابطوں کی پابندی سے پڑنے و الے بوجھ کو کم کرنے ، ٹیکس سے متعلق مقدمات میں کمی لانے ، کم خطرے والی صنعتوں کے قیام میں خودسے سرٹیفکیٹ دینے کی اجازت دینے ، ٹیکس اور کمپنی قوانین کو غیر فوجداری بنانے وغیرہ سے تھا۔
صنعت ،خدمات اورتجارت کےشعبوں کے نمائندوں میں سی آئی ایل کے صدر جناب وکرم کرلوسکر ،صنعت وتجارت کی بھارتی فیڈریشن کے صدر جناب سندیپ سومانی ، ایشوچیم کے سکریٹری جنرل جناب دیپک سود ،آئی ایم سی چیمبرس آف کامرس اینڈ انڈسٹری کے صد ر جناب آشیش وید پنجاب اور ہریانہ کے ایوان صنعت وتجارت کے صدر جناب ڈی کے اگروال ، بھارت کی بہت چھوٹی ،چھوٹی اور درمیانہ درجے کی صنعتو ں کی فیڈریشن کے صدر جناب انیمیش سکسینہ ایف آئی ای او کے ڈی جی اورسی ای او جناب اجے سہائے آئی جی آئی ڈی آر کے جناب سی ویر مانی ، جی جے ای پی سی کے چیئر مین جناب پرمود کمار اگروال ،آئی سی سی کے ڈائریکٹر جنرل جناب راجیو سنگھ ، ایف کے سی سی آئی کے صدر جناب سی آر جناردھن ، چمڑے کی برآمدات کی کونسل کے چیئر مین جناب پنارونا عقیل احمد ،کوچین کے ایوان صنعت وتجارت کے صدر جناب وی وینو گوپال ، آئی وی سی اے کے چیئر مین جناب پدما نابھ سنگھ ،خواتین صنعت کاروں کی فیڈریشن کی صدر محترمہ رجنی اگروال ، لوکل سرکلس انڈیا پرائیویٹ لمٹیڈ کے چیئر مین اور سی ای او جناب سچن تپاریا ،سودیشی جاگرن منچ کے جناب اشونی مہاجن ، لگھوادیوگ بھارتی کے جناب گووند لالے
اور لگھو اُدیوگ بھارتی کے جناب جتیندر گپتا شامل تھے ۔
۰۰۰۰۰۰۰۰۰۰۰۰۰۰۰۰۰۰۰۰۰
م ن ۔ج۔رم
U-5888
(Visitor Counter : 78
اسٹیل کی وزارت
وشاکھاپٹنم اسٹیل پلانٹ میں آر آئی این ایل کی آگ کی بھٹی-1 نے اپنے آغاز سے لے کر اب تک کی بہترین یومیہ پیداوار درج کی
استقامت اور تیوہاری جوش و خروش کے بل بوتے پر وشاکھاپٹنم اسٹیل پلانٹ میں آر آئی این ایل آگ کی بھٹی-1  نے 15 جنوری 2023 کو 8100 ٹن کے بقدر گرم دھات پیداوار کا ریکارڈ قائم کیا ہے، جو کہ بی ایف -1 کے آغاز سے لے کر اس کی اب تک کی بہترین پیداوار ہے، اور اس طرح اس نے ایک مرتبہ پھر اسٹیل پلانٹ کو عظمت سے ہمکنار کیا ہے۔ اس سے قبل آگ کی بھٹی -1 نے 18 فروری 2022 کو بہترین کارکردگی کا مظاہرہ کیا تھا اور 8019 ٹن کے بقدر بہترین یومیہ پیداوار درج کی تھی۔
آر آئی این ایل کے چیف منیجنگ ڈائرکٹر جناب اتُل بھٹ نے ریکارڈ پیداوار کے لیے آر این ایل کو مبارکباد پیش کی۔
شماریات اور پروگرام کے نفاذ کی وزارت
بھارت میں پیرول رپورٹنگ - روز گار کی رسمی صورت حال
شماریات اور پروگرام کے نفاذ کی وزارت کے تحت کام کرنے والے نیشنل اسٹیٹسٹیکل آفس  نے کچھ جہات میں ترقی کا اندازہ لگانے کے لئے چنندہ سرکاری ایجنسیوں کے پاس دستیاب انتظامی ریکارڈز کی بنیاد پر ستمبر 2017 سے مئی 2022 تک کی مدت میں ملک میں روز گار کی صورت حال پر ایک پریس نوٹ جاری کیا ہے۔ مفصل نوٹ منسلک ہے۔
مفصل نوٹ منسلک ہے
۔۔۔۔۔۔۔۔۔۔۔۔۔۔۔۔۔۔۔۔۔۔

U-8081
(Visitor Counter : 94